17. ΝΟΜΟΘΕΤ. ΔΙΑΤΑΓΜΑ υπ’ αριθ. 262 της 17/18 Απρ. 1947 Περί αποκαταστάσεως των δικαιωμάτων του Δήμου Λουτρακίου επί των ιαματικών πηγών κλπ. Άρθρ.1.-Καταργείται η δια του άρθρ.12 παρ.1 του Νόμ. 3717 του 1928 και των μεταγενεστέρων συναφών Νόμων υπέρ του διαλυθέντος ΑΟΣΚ, συσταθείσα νόμιμος δουλεία εκμεταλλεύσεως επί των πηγών των ιαματικών υδάτων και των συναφών προς ταύτας άλλων δικαιωμάτων της τότε Κοινότητος Λουτρακίου-Περαχώρας, η περιελθούσα μετά την διάλυσιν του ΑΟΣΚ, εις το Ελληνικόν Δημόσιον, αποξενούμενον από της ισχύος του παρόντος παντός ούτω κτηθέντος δικαιώματος. Άρθρ.2.-1.Μετά των δικαιωμάτων τούτων περιέρχονται εις τον Δήμον Λουτρακίου-Περαχώρας κατά πλήρη κυριότητα πάντα τα επί δημοτικών οικοπέδων υπό του ΑΟΣΚ ανεγερθέντα ή δια των δημοτικών ιαματικών υδάτων λειτουργούντα λουτρικά καταστήματα πάσης φύσεως, ως και αι εντός του σχεδίου πόλεως Λουτρακίου περιλαμβανόμενοι κοινόχρηστοι εγκαταστάσεις μετά των αλσυλλίων και λοιπών ασκεπών χώρων. 2.Ομοίως περιέρχεται εις τον Δήμον Λουτρακίου η υπό του καταργηθέντος ΑΟΣΚ, ανεγερθείσα αγορά Λουτρακίου, ως και η εκμετάλλευσις του Επιτραπεζίου Ύδατος Λουτρακίου. Άρθρ.3.-Από της ισχύος του παρόντος καταργείται πάσα αντίθετος διάταξις. Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. 